4. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 345/Τ της 1/17 Μαρτ. 1958 Περί θεμάτων αφορώντων τους πτυχιούχους της Σχολής Ξεναγών. Έχοντες υπ’ όψιν: 1.Τας διατάξεις του Νόμ. 5161/31 περί Ξεναγών και της εις εκτέλεσιν τούτου εκδοθείσης υπ’ αριθ. 74919/1.12.1931 (Φ.Ε.Κ. 72/2.8.1932 τ.Β΄) υπουργικής αποφάσεως περί κανονισμού λειτουργίας Σχολής Ξεναγών. 2.Την υπ’ αριθ. 48680/1502/12.11.1954 υπουργικήν απόφασιν περί λειτουργίας της Σχολής Ξεναγών παρά τη Σχολή Τουριστικών Επαγγελμάτων. 3.Την υπ’ αριθ. 7028/9.7.1955 υπουργικήν απόφασιν περί τροποποιήσεως και συμπληρώσεως της υπ’ αριθ. 74919/1931 ομοίας. 4.Την υπ’ αριθ. 9535/2010/3.9.1955 υπουργικήν απόφασιν περί ιδρύσεως παρά τη Τοπική Επιτροπή Τουρισμού Θεσσαλονίκης Σχολής Ξεναγών. 5.Τας διατάξεις του Ν.Δ. 3430/1955 περί Ελληνικού Οργανισμού Τουρισμού, αποφασίζομεν: 1.Εις τους πτυχιούχους της Σχολής Ξεναγών χορηγείται άδεια ασκήσεως επαγγέλματος δι’ αποφάσεως του Γενικού Γραμματέως του Ε.Ο.Τ. 2.Οι εκ των ανωτέρω επιθυμούντες να ξεναγούν και εις ξένας γλώσσας δέον να υποστούν εξέτασιν ενώπιον Επιτροπών ορισθησομένων δι’ αποφάσεων του Γενικού Γραμματέως του Ε.Ο.Τ. 3.Οι εις τας Σχολάς Ξεναγών Αθηνών και Θεσσαλονίκης φοιτήσαντες και μη προσελθόντες εις τας επί πτυχίω εξετάσεις ή μη δυνηθέντες καθ’ οιονδήποτε τρόπον να περατώσουν αυτάς δύνανται να προσέλθουν προς εξέτασιν εις άπαντα τα μαθήματα ή εις εκείνα εις α απέτυχον ή δεν εξητάσθησαν, ενώπιον Επιτροπών αποτελουμένων εκ 2 Εφόρων Αρχαιοτήτων και ενός εκπροσώπου του Ε.Ο.Τ. συγκροτουμένων δι’ αποφάσεως του Γεν. Γραμματέως του Ε.Ο.Τ. Προκειμένου περί της Σχολής Ξεναγών Αθηνών εις την εξεταστικήν Επιτροπήν μετέχει και ο Διευθυντής της Σχολής Τουριστικών Επαγγελμάτων. Εις τους εκ των ανωτέρω επιτυγχόντας χορηγείται Πτυχίον Ξεναγού και άδεια ασκήσεως επαγγέλματος κατά τα κεκανομισμένα. 4.Η παρούσα δημοσιευθήτω δια της Εφημερίδος της Κυβερνήσεως. 